Katedrala u Mainzu

Katedrala u Mainzu ili Katedrala sv. Martina (na njemačkom Mainzer Dom, Martinsdom ili - službeno - Der Hohe Dom zu Mainz) je rimokatolička katedralna crkva smještena kraj historijskog centra, odnosno glavnog trga u njemačkom gradu Mainzu. Ona predstavlja službeno sjedište biskupa Mainza. U svom prvobitnom obliku je Katedrala bila pretežno u romaničkom stilu, ali su kasnije obnove i dograđivanja dovele do fuzije sa drugim stilovima. Sastoji se od tri broda, a posvećena je sv. Martinu iz Toursa. Istočni kor je posvećen Svetom Stjepanu. U unutrašnjosti katedrale se nalaze grobnice i spomenici nekada moćnim izbornim kneževima-nadbiskupima Mainza, a također sadrže brojna umjetnička djela prikupljena tokom više od hiljadu godina postojanja. Katedrala također ima dvorište u kome se nalaze kipovi Svetog Bonifacija i Djevice Marije. Njena izgradnja je započela 975. nakon što je na mjesto nadbiskupa Mainza došao Willigis. Dovršena je 1009. ali je na dan otvaranja - 29. augusta 1009. - došlo do požara u kome je teško oštećena. Willigis je smjesta naredio da počne obnova, koju je dovršio njegov nasljednik Bardo. Nakon još jednog požara je opsežnu rekonstrukciju krajem 11. vijeka proveo i rimsko-njemački car Heinrich IV. Nakon toga je obnavljana još nekoliko puta, a dva puta je bila oštećena - za vrijeme francuskih revolucionarnih ratova 1792. i savezničkog bombardiranja u drugom svjetskom ratu. Katedrala ima veliku historijsku važnost, s obzirom da su u njoj okrunjeni mnogi monarsi. Literatura Wilhelm Jung: Mainz cathedral ; Translation: Margaret Marks, Editor: Schnell und Steiner, Regensburg, 1994 Ron Baxter: The tombs of the archbishops of Mainz, in Ute Engel and Alexandra Gajewski (eds), Mainz and the Middle Rhine Valley, (British Archaeological Assoc. Conference Transactions, 30, Leeds, British Archaeological Association and Maney Publishing. ISBN 978-1-904350-83-5, 2007, pp. 68–79. Die Bischofskirche St. Martin zu Mainz, ed.: Friedhelm Jürgensmeier, Knecht Publishers, Frankfurt/Main 1986 Lebendiger Dom - St. Martin zu Mainz in Geschichte und Gegenwart, ed.: Barbara Nichtweiß, Philipp v. Zabern Publishers, Mainz 1998 Der Dom zu Mainz - Geschichte und Beschreibung des Baues und seiner Wiederherstellung, Friedrich Schneider, Publishers Ernst and Korn, Berlin, 1886 Der Dom zu Mainz - Ein Handbuch, August Schuchert, Wilhelm Jung, Verlag Druckhaus Schmidt & Bödige GmbH, 3rd Edition, Mainz, 1984 Deutsche Romanik, Bernhard Schütz, Wolfgang Müller; Herder Publishers, Freiburg i. Br. 1989 Mainz - Die Geschichte der Stadt, Hrsg.: Franz Dumont, Ferdinand Scherf, Friedrich Schütz; 2nd Edition; PublishersPhilipp von Zabern, Mainz 1999 Vanjske veze Mainz Online: Cathedral Arhivirano 2015-02-06 na Wayback Machine-u (extended history of the cathedral) Diocese of Mainz: Cathedral (another history of the cathedral; in German) Cathedral Museum Mainz (documentation of artefacts in the cathedral; in German)